**Úszómunkagép-vezető**

Úszómunkagép-vezető képesítés a képesítő okmányban meghatározott típusú, főgépüzemű és vízkiszorítású úszómunkagép munkavégzés és veszteglés során történő vezetésére, továbbá kötelékben továbbított úszómunkagép vezetői feladatainak az ellátására jogosít. Önjáró úszómunkagép munkaterületen kívüli közlekedése során történő vezetésre – a munkagép méretének és jellemzőinek megfelelően – a kisgéphajó-vezetői, vagy a hajóvezetői képesítés jogosít.

**Vizsgatárgyak:**

* Hajózási szabályzat, III. szint
* Hajóvezetéstan, III. szint
* Hajózási földrajz, vízrajz, meteorológia
* Hajóelmélet, a hajók szerkezete és építése, hajógéptan
* Elsősegély-nyújtási, környezet és tűzvédelmi ismeretek
* A hajózási képesítésekről szóló rendelet ismerete

**A vizsgára bocsátás feltételei**

* Betöltött 18. életév.
* Érvényes hajós szolgálati könyv (HSZK).
* Fedélzeti szolgálat ellátására vonatkozó egészségi alkalmasság igazolás
* A gyakorlat megszerzésének módjai:
  + hajózási szakképzésben szerzett képesítő bizonyítvány vagy jóváhagyott úszómunkagép-vezetői képzés igazolt elvégzése és fedélzeti szolgálatban eltöltött 9 havi gyakorlat, amelynek legalább a felét úszómunkagépen kell eltölteni, vagy
* Legalább alapfokú (8 általános) iskolai végzettség megléte.
* Vizsgadíj befizetésének igazolása.

**A képesítés kiterjesztése**

* Az úszómunkagép-vezetői képesítés főgépüzem teljesítményre és/vagy vízkiszorításra vonatkozó korlátozásának kiterjesztéséhez, a megszerezni kívánt képesítéssel vezethető munkagépen legalább 3 havi gyakorlatot kell igazolni. A képesítés kiterjesztéséhez nem kell vizsgát tenni.